અમદાવાદ- ગણેશોત્સવનો અમદાવાદમાં ધામધૂમથી પ્રારંભ થઈ ગયો છે અને ભક્તજનો હવે 10 દિવસ માટે પાર્વતીનંદન ગણપતિની આરાધનામાં લાગી ગયાં છે. ત્યારે ગુરુવારે દિવસભર અમદાવાદમાં મૂર્તિવેચાણ થતું હોય તેવા વિસ્તારોમાં, ભારે ભીડ ભગવાન ગણપતિની મૂર્તિ અને તેમના સાજશણગારની ખરીદી માટે ઉમટી પડી હતી. આ વર્ષે ઉલ્લેખનીય છે કે માટીના ગણેશની સ્થાપના માટે જનતાને જાગૃત કરવામાં આવી હોવાથી પીઓપીથી બનેલી મૂર્તિઓના વેચાણમાં મોટો ઘટાડો નોંધાયો હતો. મૂર્તિકારો દ્વારા આ વર્ષે જાયન્ટ કદની મૂર્તિઓ જૂજ જ બનાવવામાં આવી છે.